Folketing
2010-04-15

Jeg tror stadig væk på, at SF’s løsning med et hundekørekort ville have været en fornuftig ting. Det ville også kunne håndhæves, vi kunne have kontrolleret det, og vi kunne have fået nogle bedre hundeejere og nogle bedre opdrættede hunde. Det tror jeg i virkeligheden der er behov for, og der er også en del høringssvar, hvor der peges på, at hunde ikke kun er et produkt af avl, men i høj grad også er et produkt af miljøet og den opdragelse, som de får. Medmindre vi lander på nogle andre modeller, er jeg overbevist om, at SF ikke kan støtte det her forslag.